(Návrh)

**Vyhláška**

**Ministerstva spravodlivosti Slovenskej republiky**

z ... 2009,

**ktorou sa mení a dopĺňa vyhláška Ministerstva spravodlivosti Slovenskej republiky
č. 543/2005 Z. z. o Spravovacom a kancelárskom poriadku pre okresné súdy,**

**krajské súdy, Špeciálny súd a vojenské súdy v znení neskorších predpisov**

Ministerstvo spravodlivosti Slovenskej republiky podľa § 374 ods. 1 a 2 zákona č. 99/1963 Zb. Občiansky súdny poriadok v znení neskorších predpisov, § 92 ods. 1 zákona č. 757/2004 Z. z. o súdoch a o zmene a doplnení niektorých zákonov a § 561 ods. 1 zákona č. 301/2005 Z. z. Trestný poriadok ustanovuje:

**Čl. I**

Vyhláška Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy v znení vyhlášky č. 417/2006 Z. z., vyhlášky č. 120/2007 Z. z. a vyhlášky č. 589/2008 Z. z. sa mení a dopĺňa takto:

**1.** V § 2 ods. 1 sa slová „krajské súdy, Špeciálny súd, Vyšší vojenský súd a vojenské obvodové súdy“ nahrádzajú slovami „krajské súdy a Špeciálny súd“.

**2.** V § 12 ods. 3 sa vypúšťajú slová „a na vojenských obvodových súdoch“.

**3.** V § 22 v prvej vete čiarka za slovami „tohto súdu“ nahrádza slovom „a“ a slová „a na Vyššom vojenskom súde pre celý obvod tohto súdu“ sa vypúšťajú.

**4.** V § 28 ods. 1 sa slová „vojenský obvodový súd“ nahrádzajú slovami „okresný súd s pôsobnosťou podľa osobitného predpisu13)“.

Poznámka pod čiarou k odkazu 13 znie:

„13) § 16 ods. 2 Trestného poriadku v znení zákona č. .../2008 Z. z.“.

**5.** V § 34 ods. 2 sa slová „Vyššieho vojenského súdu“ nahrádzajú slovami „Krajského súdu v Trenčíne17aa).

Poznámka pod čiarou k odkazu 17aa znie:

„17aa) § 4a ods. 1 písm. a) zákona č. 166/2003 Z. z. v znení neskorších predpisov.“.

**6.** V § 39 ods. 1 sa vypúšťajú slová „a sudcovia vojenských súdov na vojenskej rovnošate“.

**7.** V § 84 ods. 1 sa vypúšťajú slová „alebo vojenského obvodového súdu“.

**8.** § 166 sa vrátane nadpisu vypúšťa.

**9.** V prílohe č. I v časti II „Zapisovanie do súdnych registrov okresného súdu“ sa písmeno A dopĺňa bodom 10, ktorý znie:

„10. Do súdneho registra „**Tv**“ sa zapisuje trestnoprávna vec podľa § 16 ods. 2 Trestného poriadku, v ktorej prokurátor podal obžalobu alebo návrh na schválenie dohody o uznaní viny a prijatí trestu.".

**10.** V prílohe č. I v časti II „Zapisovanie do súdnych registrov krajského súdu súdne registre odvolacej agendy“ sa písmeno D dopĺňa bodom 7, ktorý znie:

„7. Do súdneho registra „**Tov**“ sa zapisujú trestné veci, ktoré sú zapísané na okresnom súde v súdnom registri „Tv“, ak bolo podané odvolanie proti rozhodnutiu okresného súdu, a veci, v ktorých bola podaná sťažnosť proti rozhodnutiu okresného súdu

a) o podmienečnom zastavení trestného stíhania,

b) o zastavení trestného stíhania,

c) o zmieri,

d) o vrátení veci prokurátorovi na došetrenie,

e) o postúpení veci príslušnému súdu,

f) o postúpení veci inému.“.

**Čl. II**

Táto vyhláška nadobúda účinnosť 1. marca 2009.